CELEX: 32017D0729
Language: lt
Date: 1492646400000
Title: 2017 m. balandžio 20 d. Komisijos įgyvendinimo sprendimas (ES) 2017/729 dėl Kroatijos Respublikos prašymo leisti taikyti nukrypti leidžiančią nuostatą pagal Tarybos direktyvos 98/41/EB dėl įplaukiančiuose į ir išplaukiančiuose iš Bendrijos valstybių narių uostų keleiviniuose laivuose esančių asmenų registracijos 9 straipsnio 4 dalį (pranešta dokumentu Nr. C(2017) 2437)

25.4.2017   
            
            
               LT
            
            
               Europos Sąjungos oficialusis leidinys
            
            
               L 107/35
            
         KOMISIJOS ĮGYVENDINIMO SPRENDIMAS (ES) 2017/729
   2017 m. balandžio 20 d.
   dėl Kroatijos Respublikos prašymo leisti taikyti nukrypti leidžiančią nuostatą pagal Tarybos direktyvos 98/41/EB dėl įplaukiančiuose į ir išplaukiančiuose iš Bendrijos valstybių narių uostų keleiviniuose laivuose esančių asmenų registracijos 9 straipsnio 4 dalį
   
      
         (pranešta dokumentu Nr. C(2017) 2437)
      
   
   (Tekstas autentiškas tik kroatų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. birželio 18 d. Tarybos direktyvą 98/41/EB dėl įplaukiančiuose į ir išplaukiančiuose iš Bendrijos valstybių narių uostų keleiviniuose laivuose esančių asmenų registracijos (1), ypač į jos 9 straipsnio 4 dalį,
   kadangi:
   
               (1)
            
            
               Direktyva 98/41/EB siekiama stiprinti keleivinių laivų keleivių bei įgulos saugą ir galimybes juos gelbėti ir užtikrinti, kad paieškos, gelbėjimo ir avarijos padarinių likvidavimo darbai galėtų būti atliekami veiksmingiau;
            
         
               (2)
            
            
               Direktyvos 98/41/EB 5 straipsnio 1 dalyje nustatytas reikalavimas registruoti tam tikrą informaciją apie kiekvieną keleivinį laivą, išvykstantį iš valstybės narės uosto maršrutu, kuris yra ilgesnis nei dvidešimt mylių nuo išvykimo vietos;
            
         
               (3)
            
            
               pagal Direktyvos 98/41/EB 9 straipsnio 4 dalį valstybės narės gali prašyti Komisijos leisti nukrypti nuo šio reikalavimo;
            
         
               (4)
            
            
               2015 m. rugsėjo 3 d. raštu Kroatijos Respublika perdavė Komisijai prašymą leisti nukrypti nuo Direktyvos 98/41/EB 5 straipsnio 1 dalyje nustatyto reikalavimo registruoti informaciją apie laive esančius asmenis, taikomo visiems keleiviniams laivams, plaukiojantiems tam tikrais maršrutais po Kroatijos salas;
            
         
               (5)
            
            
               2015 m. spalio 20 d. Komisija paprašė Kroatijos Respublikos pateikti papildomos informacijos, kad galėtų įvertinti prašymą. 2016 m. gegužės 18 d. Kroatijos Respublika pateikė atsakymą ir pakeitė prašymą leisti taikyti nukrypti leidžiančią nuostatą dėl šių maršrutų: kelto linijos „Zadaras–Premuda / Mali Lošinis“ maršrutų Zadaras–Istas ir Zadaras–Olibas; greitaeigio kelto linijos „Korčula–(Prigradica)–Chvaras–Splitas“ maršrutų Splitas–Chvaras, Chvaras–Prigradica ir Chvaras–Korčula; greitaeigio kelto linijos „Istas–Molatas–Zadaras“ maršrutų Zadaras–Istas ir Zapuntelis–Zadaras; greitaeigio kelto linijos „Jelša–Bolas–Splitas“ maršruto Splitas–Bolas; greitaeigio kelto linijos „Splitas–(Milna)–Chvaras“ maršruto Splitas–Chvaras; greitaeigio kelto linijos „Lastovas–Vela Luka–Chvaras–Splitas“ maršruto Splitas–Chvaras; greitaeigio kelto linijos „Novalja–Rabas–Rijeka“ maršruto Rijeka–Rabas; kelto linijos „Lastovas–Vela Luka–Splitas“ maršruto Splitas–Vela Luka; kelto linijos „Splitas–Stari Gradas“ maršruto Splitas–Stari Gradas; kelto linijos „Visas–Splitas“ maršruto Visas–Splitas; greitaeigio kelto linijos „Mali Lošinis–Ilovikas–Susakas–Unijė–Martinščica–Cresas–Rijeka“ maršrutų Mali Lošinis–Cresas ir Cresas–Rijeka; greitaeigio kelto linijos „Olibas–Silba–Premuda–Zadaras“ maršruto Premuda–Zadaras; greitaeigio kelto linijos „Visas–Chvaras–Splitas“ maršrutų Visas–Splitas ir Chvaras–Splitas; greitaeigio kelto linijos „Dubrovnikas–Šipanska Luka–Sobra–Polačė–Korčula–Lastovas“ maršrutų Dubrovnikas–Sobra ir Korčula–Lastovas;
            
         
               (6)
            
            
               remdamasi turima informacija, Komisija, padedama Europos jūrų saugumo agentūros (EMSA), įvertino prašymą leisti taikyti nukrypti leidžiančią nuostatą;
            
         
               (7)
            
            
               Kroatijos Respublika pateikė tokią informaciją: 1) plaukiojant nurodytais maršrutais metinė labai aukštų bangų, viršijančių du metrus, tikimybė yra mažesnė nei 10 %; 2) laivai, kuriems būtų taikoma nukrypti leidžianti nuostata, plaukioja reguliariaisiais maršrutais; 3) pagrindinis paslaugos tikslas yra įprastais tikslais palaikyti nuolatinį ryšį tarp nuošalių bendrijų; 4) jūros plote, kuriame plaukioja keleiviniai laivai, navigacijai vadovaujama iš kranto, teikiamos patikimos oro prognozės ir galima naudotis tinkama ir pakankama paieškos ir gelbėjimo įranga; 5) tinkamos buferinės infrastruktūros ir uosto įrenginių nepakanka, kad keleivių duomenys būtų registruojami su kelionių tvarkaraščiu suderinamu būdu ir sinchronizuojami su sausumos transportu, ir 6) prašymas leisti taikyti nukrypti leidžiančią nuostatą būtų taikomas visiems konkrečiais maršrutais plaukiojantiems veiklos vykdytojams;
            
         
               (8)
            
            
               iš galutinių vertinimo rezultatų matyti, kad tenkinamos visos nukrypti leidžiančios nuostatos patvirtinimo sąlygos;
            
         
               (9)
            
            
               šiame sprendime nustatytos priemonės atitinka Jūrų saugumo ir teršimo iš laivų prevencijos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Patvirtinamas Kroatijos Respublikos prašymas pagal Direktyvos 98/41/EB 9 straipsnio 4 dalį leisti taikyti nukrypti leidžiančią nuostatą dėl šios direktyvos 5 straipsnio 1 dalyje nustatyto reikalavimo registruoti visą informaciją apie laive esančius asmenis, taikomo visiems keleiviniams laivams, plaukiojantiems toliau išvardytais reguliariaisiais maršrutais (ir atgal):
   
               1.
            
            
               kelto linijos „Zadaras–Premuda / Mali Lošinis“ maršrutais Zadaras–Istas ir Zadaras–Olibas;
            
         
               2.
            
            
               greitaeigio kelto linijos „Korčula–(Prigradica)–Chvaras–Splitas“ maršrutais Splitas–Chvaras, Chvaras–Prigradica ir Chvaras–Korčula;
            
         
               3.
            
            
               greitaeigio kelto linijos „Istas–Molatas–Zadaras“ maršrutais Zadaras–Istas ir Zapuntelis–Zadaras;
            
         
               4.
            
            
               greitaeigio kelto linijos „Jelša–Bolas–Splitas“ maršrutu Splitas–Bolas;
            
         
               5.
            
            
               greitaeigio kelto linijos „Splitas–(Milna)–Chvaras“ maršrutu Splitas–Chvaras;
            
         
               6.
            
            
               greitaeigio kelto linijos „Lastovas–Vela Luka–Chvaras–Splitas“ maršrutu Splitas–Chvaras;
            
         
               7.
            
            
               greitaeigio kelto linijos „Novalja–Rabas–Rijeka“ maršrutu Rijeka–Rabas;
            
         
               8.
            
            
               kelto linijos „Lastovas–Vela Luka–Splitas“ maršrutu Splitas–Vela Luka;
            
         
               9.
            
            
               kelto linijos „Splitas–Stari Gradas“ maršrutu Splitas–Stari Gradas;
            
         
               10.
            
            
               kelto linijos „Visas–Splitas“ maršrutu Visas–Splitas;
            
         
               11.
            
            
               greitaeigio kelto linijos „Mali Lošinis–Ilovikas–Susakas–Unijė–Martinščica–Cresas–Rijeka“ maršrutais Mali Lošinis–Cresas ir Cresas–Rijeka;
            
         
               12.
            
            
               greitaeigio kelto linijos „Olibas–Silba–Premuda–Zadaras“ maršrutu Premuda–Zadaras;
            
         
               13.
            
            
               greitaeigio kelto linijos „Visas–Chvaras–Splitas“ maršrutais Visas–Splitas ir Chvaras–Splitas;
            
         
               14.
            
            
               greitaeigio kelto linijos „Dubrovnikas–Šipanska Luka–Sobra–Polačė–Korčula–Lastovas“ maršrutais Dubrovnikas–Sobra ir Korčula–Lastovas.
            
         2 straipsnis
   Šis sprendimas skirtas Kroatijos Respublikai.
   
      Priimta Briuselyje 2017 m. balandžio 20 d.
      
         
            Komisijos vardu
         
         Violeta BULC
         
            Komisijos narė
         
      
   
   
      (1)  OL L 188, 1998 7 2, p. 35.